на пазара;
 е)окончателна документация за разрешението за типа и/или за разрешението за пускане на возилото на пазара в съответствие с член 47.
 2.Окончателното решение дали да бъде издадено или не разрешение за типа возило и/или разрешение за пускане на возило на пазара се съобщава на заявителя посредством системата за обслужване на едно гише.
 3.По отношение на посочените в параграф 1 документи разрешаващият орган и съответните национални органи по безопасността за района на използване трябва да използват процеса за контрол на документи, осигуряван от системата за обслужване на едно гише.
 4.В случаите, при които националните органи по безопасността използват система за управление на информацията при обработването на адресираните до тях заявления, те трябва да прехвърлят цялата съответна информация в системата за обслужване на едно гише.
 Член 37
 Координация между разрешаващия орган и съответните национални органи по безопасността за района на използване при оценяването на заявлението
 1.За целите на оценяването на заявлението съответните национални органи по безопасността за района на използване трябва да планират, организират и съгласуват разпоредби, необходими за да се вземат предвид националните правила и взаимното приемане (cross-acceptance) по член 14, параграф 10 от Директива (ЕС) 2016/797. Съгласуваните разпоредби за оценяване на заявлението трябва да бъдат съобщени на оценяващия орган и на заявителя.
 2.Разрешаващият орган и съответните национални органи по безопасността за района на използване трябва да се координират помежду си, за да предприемат мерки по евентуални проблеми, включително евентуални ситуации, пораждащи необходимост от изменение на заявлението и/или искания за допълнителна информация, в случай че предоставянето на допълнителна информация оказва влияние върху периода на оценяване или би могло да повлияе на тяхната работа, и съответно да се споразумяват как да продължават нататък оценяването.
 3.При завършването на координационните дейности по параграф 2 разрешаващият орган и съответните национални органи по безопасността за района на използване вземат решение, всеки за своята част, да информират заявителя посредством системата за обслужване на едно гише относно евентуални ситуации, пораждащи необходимост от изменение на заявлението и/или от искане на допълнителна информация.
 4.Преди разрешаващият орган да вземе своето окончателно решение и преди съответните национални органи по безопасността за района на използване да подадат своите оценъчни досиета, разрешаващият орган и съответните национални органи по безопасността за района на използване трябва да изпълнят следните дейности:
 а)да обсъдят резултата от своите съответни оценки; и
 б)да се споразумеят относно условия за използване и други ограничения и/или изключвания от района на използване, които да бъдат добавени в разрешението за типа возило и/или в разрешението за пускане на возилото на пазара.
 5.Разрешаващият орган, въз основа на резултата от координационните дейности по параграф 4 от настоящия член, представя на заявителя своите документирани мотиви за решението си. При това свое действие той трябва да вземе под внимание оценъчните досиета на съответните национални органи по безопасността за района на използване по член 40, параграф 6, отнасящи се за издаването или отказа за издаване на разрешение на типа возило и/или на разрешение за пускане на возилото на пазара, включително евентуални условия за използване на возилото или други ограничения и/или изключвания от района на използване, които подлежат на включване